Kimono Masa Kini
----------------

　*Kimono* sering digunakan sebagai pakaian harian masyarakat Jepun sehingga Perang Dunia Kedua. Namun begitu, permintaan terhadap *kimono* semakin berkurangan selepas Perang Dunia Kedua berakhir kerana masyarakat Jepun mula menggunakan pakaian Barat sebagai pakaian harian mereka. Sejak itu, harga *kimono* telah menjadi lebih mahal dan orang Jepun kini sering menganggap *kimono* sebagai pakaian yang mewah. 

### Persepsi dan penggunaan *kimono* wanita Jepun kini

　Hal ini dibuktikan melalui satu soal selidik yang dilaksanakan oleh Kementerian Ekonomi, Perdagangan dan Industri Jepun pada tahun 2015 yang menjelaskan persepsi wanita Jepun terhadap pemakaian *kimono* pada masa kini. Data soal selidik tersebut menunjukkan bahawa sejumlah 80 peratus responden wanita yang berumur 20 tahun ke atas bersetuju bahawa mereka pernah memakai *kimono* sekurang-kurangnya satu kali sepanjang hidup mereka. Kebanyakan responden menyatakan bahawa mereka hanya memakai *kimono* atas sebab-sebab yang tertentu.

　Sebagai contoh, mereka memakai *kimono* apabila hendak menghadiri majlis atau upacara rasmi seperti majlis perkahwinan dan upacara pengebumian. Walaupun majoriti responden wanita mengakui bahawa mereka pernah memakai *kimono*, hampir 15 peratus wanita menjawab bahawa mereka hanya memakai *kimono* sekali atau beberapa kali dalam setahun.　Manakala, selebihnya mereka menyatakan bahawa mereka hanya memakai *kimono* satu kali atau dua kali sahaja dalam tempoh 5 tahun.

　Tambahan pula, sejumlah besar responden dalam kajian yang sama menyatakan bahawa ahli keluarga mereka membelikan atau memberikan *kimono*. Hal ini juga menjelaskan bagaimana *kimono* sering dijadikan sebagai hadiah daripada ibu bapa atau ahli keluarga ketika majlis graduasi atau *seijin-shiki* yang bermaksud sambutan ulang tahun yang ke-20.

### Minat dalam *kimono* meningkat di kalangan wanita muda

　Soal selidik ini juga telah menghuraikan bahawa minat dalam penggunaan *kimono* dalam kalangan wanita berumur 20 hingga 40 tahun adalah semakin meningkat. Penggunaan pakaian *kimono* kini tidak terhad pada majlis dan upacara keraian sahaja bahkan mereka juga menggunakannya sebagai pakaian untuk acara harian. Contohnya, ada sebahagian golongan muda memakai *kimono* ketika mereka hendak keluar bersama dengan rakan-rakan ataupun kekasih. Bukan itu sahaja, hasil dapatan soal selidik ini juga menunjukkan terdapat beberapa responden yang menganggap *kimono* ini sebagai simbol bagi menunjukkan kebudayaan Jepun terhadap negara-negara asing.

*Kimono* di dalam budaya tradisional Jepun kini
-----------------------------------------------

Walaupun ramai orang Jepun kini menganggap Kimono sebagai pakaian yang mewah, orang yang terlibat dalam aktiviti tradisional Jepun sering dilihat memakai Kimono. Misalnya, orang yang melibatkan diri dalam teater tradisional Jepun sebagai Noh, Kabuki dan Rakugo akan memakai Kimono semasa persembahan. Selain itu, terdapat orang yang orang memakai Kimono dalam sukan tradisional Jepun, Budo.

### Pakaian Noh

Kostum/Pakaian *noh* dipanggil sebagai *nō shōzoku* (Bahasa Jepun：能装束) dalam Bahasa Jepun. Dalam persembahan *noh*, pakaian dan topeng yang dipanggil sebagai *nōmen*(Bahasa Jepun:能面) adalah istimewa kerana kedua-dua pakaian ini menunjukkan jantina dan umur setiap watak dalam persembahan *noh*. Tambahan pula, warna pakaian *noh* juga istimewa dalam persembahan *noh*. Pakaian yang berwarna merah ialah *iroiri* (Bahasa Jepun：色入りatau 紅入) manakala pakaian yang berwarna selain merah ialah *ironashi* (Bahasa Jepun：色無し atau 紅無). Lazimnya, *iroiri* dan *ironashi* menunjukkan umur bagi watak wanita dalam persembahan *noh*. 

#### Sejarah pakaian *noh*

Pada awalnya iaitu ketika abad ke-14, pelakon-pelakon *noh* memakai pakaian harian yang sederhana. Selepas *noh* semakin terkenal dan mendapat perhatian dalam kalangan bangsawan, pakaian *noh* mula ditambah baik menjadi pakaian yang sungguh cantik. Kebanyakan bentuk pakaian *noh* kini telah ditetapkan pada Zaman Edo.

#### *Karaori*(Bahasa Jepun：唐織)

*Karaori* merupakan antara contoh bagi pakaian *noh*. Asalnya, perkataan *karaori* merujuk kepada tekstil yang berasal dari Cina. Namun begitu dalam persembahan *noh*, perkataan *karaori* merujukan kepada pakaian *kosode* yang ditenun daripada benang pelbagai warna dan corak seperti bunga. *Karaori* merupakan pakaian yang paling cantik antara pakaian-pakaian *noh*. Pelakon *noh* akan memakai *karaori* apabila dia memainkan peranan seorang wanita.

### Pakaian Kabuki

Pakaian *kabuki* amat istimewa dalam persembahan *kabuki*. Ini kerana *kabuki* juga menunjukkan jantina dan umur setiap watak dalam persembahan *kabuki*. Bukan itu sahaja, pakaian *kabuki* merupakan daya tarikan utama bagi penonton persembahan *kabuki* kerana pakaian *kabuki* mempunyai pelbagai warna dan corak yang tidak sama dengan pakaian harian. Namun begitu, bagi *sewamono* yang merupakan salah satu daripada jenis drama kabuki yang menceritakan kehidupan golongan buruh pada Zaman Edo, semua
pelakon drama jenis ini lazimnya memakai pakaian yang sederhana sahaja seperti pakaian bertemakan buruh pada Zaman Edo.

### Pakaian Rakugo

Di dalam *rakugo*, kimono yang dipakai oleh pembuat rakugo berbeza dengan status pencerita *rakugo*. *Rakugo* terbahagi kepada tiga peringkat. Peringkat yang pertama dikenali sebagai *shinuchi* yang merupakan peringkat yang tertinggi manakala peringkat yang kedua tertinggi ialah  *hutatsume*, serta peringkat yang paling rendah ialah *zenza*. yang tidak dibenarkan untuk memakai *haori*, yang hampir sama dengan baju panas. Semua pelakon memakai pakaian ketika membuat persembahan *rakugo*. Bukan itu sahaja, pakaian yang dipakai oleh pelakon persembahan *rakugo* juga berbeza dengan status masing-masing. Misalnya, masyarakat Jepun yang terlibat dengan persembahan *rakugo* akan memakai pakaian sebagai simbol untuk merendah diri, manakala sesetengah pelakon *rakugo* memakai pakaian yang bercorak bunga bagi menunjukkan bahawa mereka amat mahir dalam seni *rakugo*. Tambahan lagi, mereka juga berpeluang untuk menerima *rakugo* daripada tuan *rakugo*. Tujuan lapisan dalam pakaian mempunyai simbol haiwan zodiak cina adalah untuk berdoa agar diberi nasib yang baik. Bagi pelakon *rakugo* yang ingin menyampaikan kisah bertemakan *samurai*, mereka akan memakai *hakama*. 

### Pakaian *budo*

  Peserta budo seperti Kendo, Judo dan Naginata memakai *dougi* apabila membuat *budo*. Di dalam dunia *budo*, sangat penting memakai pakaian dengan betul kerana pembuat budo mesti mendapat pengetahuan tingkah laku atau tatasusila. Warna *dougi* ialah putih di dalam kebanyakan budo, tetapi di dalam judo dan naginata, warna ialah biru tua. Di dalam aikido dan kyudo warna dogi bawah ialah hitam.

Rujukan
-------

1. ↑  和装復興研究会　「和装復興研究会報告書」　経済産業省（2015）
2. ↑  和装復興研究会　「和装復興研究会報告書」　経済産業省（2015）
3. ↑  和装復興研究会　「和装復興研究会報告書」　経済産業省（2015）
4. ↑  和装復興研究会　「和装復興研究会報告書」　経済産業省（2015）
5. ↑  小林保治（編）　「能楽ハンドブック第三版」　三省堂（2008）
6. ↑  小林保治（編）　「能楽ハンドブック第三版」　三省堂（2008）
7. ↑  小林保治（編）　「能楽ハンドブック第三版」　三省堂（2008）
8. ↑  宗方翔　「面白いほどよくわかる　歌舞伎」　日本文芸社（2008）
9. ↑  山本進「落語」山川出版社
10. ↑
11. ↑  井島章「剣道　基本と戦術」実業之日本社

福呂淳「弓道　基本と上達法」実業之日本社